১৯৭০ সালে অন্ত্রীয় মিউকোসা থেকে GIP পৃথক করে সিকোয়েন্স করা হয়(JC Brown)। ১৯৭৩ সালে Brown and Dupre গবেষণা করে দেখেন যে GIP ইনসুলিন নিঃসরণ উদ্দীপিত করে তখন এর নাম রাখা হয় গ্লুকোজ ডিপেন্ডেন্ট ইনসুলিনোট্রপিক পেপটাইড যার পূর্বের নাম ছিল গ্যাস্ট্রিক ইনহিবিটরি পেপটাইড। যাহোক প্রাথমিক গবেষণা ডায়াবেটিসের চিকিৎসায় এর উপযোগিতা প্রতিষ্ঠা করতে ব্যর্থ হয়। ১৯৮৩ সালে G. Bell, et al. মানব প্রোগ্লুকাগন জিন ক্লোন করতে সক্ষম হয়েছিলেন এবং পরবর্তীতে এর সিকোয়েন্স বের করা হয়। যাহোক ইনসুলিনের উপর সমগ্র GLP-1 অণুর কোন প্রভাব নেই শুধু এর একটি নির্দিষ্ট সিকোয়েন্স GLP-1 (7-36) অ্যামাইড ইনসুলিন নিঃসরণ করে। এটি খুব দ্রুত DPP-4 এর মাধ্যমে নিষ্ক্রিয় হয়ে GLP-1 (9-36) পরিণত হয় যার প্লাজমা অর্ধায়ু মাত্র ১-২ মিনিট। GIP অণুও খুব দ্রুত DPP-4 এর মাধ্যমে GIP (3-42) তে পরিণত হয়ে নিষ্ক্রিয় হয়। 


ইতিহাস
ইনক্রেটিনের কাজ
বহিঃসংযোগ
সাম্প্রতিক গবেষণা